තවමත් මෙරට තිර ගත නොවු ‘ඔබ නැතුව ඔබ එක්ක’ චිත්‍රපටය අන්තර් ජාතික සිනමා උළෙලක තරගකාරී අංශයේ තරග වැදුණු මුල්ම අවස්ථාව මෙය වන අතර එයට පෙර ලන්ඩන් සහ මොන්ට්‍රියල් සිනමා උළෙලයන්හි තිර ගත වෙද්දී ද ඒ සඳහා ඉහළම ප්‍රේක්ෂක ප්‍රතිචාර හිමි වී තිබිණ.‘ඔබ නැතුව ඔබ එක්ක’ ප්‍රසන්න විතානගේ නිර්මාණය කළ හත් වැනි චිත්‍රපටය වන අතර ඔහු නිර්මාණය කළ චිත්‍රපට අතරින් ‘ පවුරු වළලු’ චිත්‍රපටයෙන් නීටා ප්‍රනාන්දු ද ‘පුර හඳ කළුවර’ චිත්‍රපටයෙන් ජෝ අබේවික්‍රම ද සිංගප්පූරු අන්තර්ජාතික සිනමා උළෙලේ හොඳ ම රංගනය සඳහා සම්මාන දිනු අතර ‘ ඉර මැදියම’ චිත්‍රපටය වෙනුවෙන් නිම්මි හරස්ගම ස්පාඤ්ඤයේ ලස් පල්මාස් අන්තර් ජාතික සිනමා උළෙලේ දී හොඳම නිළිය ලෙස ද සම්මානයට පාත්‍රවූවාය.මාලිනී ෆොන්සේකා ඉන්දියානු අන්තර්ජාතික සම්මාන උළෙලේ දී මෙන්ම ඉතාලියේ ලෙවන්තේ අන්තර්ජාතික සිනමා උළෙලේ ද හොඳම නිළියට හිමි සම්මානය දිනා ගත් ‘ආකාස කුසුම්’ චිත්‍රපටය ද ප්‍රසන්න විතානගේ විසින් නිර්මාණය කරන ලද චිත්‍රපටයකි.